"Láska je, keď niekto odchádza a ty máš pocit, že by si mu chcel niečo povedať.", "Neľutuj mŕtvych, ľutuj živých a hlavne tých, čo žijú bez lásky." Alebo "Dobré knihy neprezradia svoje tajomstvá naraz." Koľko času máme v taký obyčajný deň nad týmito citátmi rozmýšľať? A napadne nám to vôbec? Každému, kto si sadne na zvláštnu a unikátnu lavičku v Dolnom Lopašove, to na myseľ príde. Tieto slová mu našepká sama lavička. Čitateľskú lavičku na námestí v Dolnom Lopašove pokrstili 26. apríla o 14:30 miestni školáci bublinami z bublifukov.